DELTA ตั้ง บ.ย่อย “Delta Energy Systems” ในสหรัฐฯ หนุนธุรกิจอิเล็กฯ ยานยนต์
DELTA ตั้ง บ.ย่อย “Delta Energy Systems” ในสหรัฐฯ หนุนธุรกิจอิเล็กฯ ยานยนต์
28 พ.ย. 2560

บริษัท เดลต้า อีเลคโทรนิคส์ (ประเทศไทย) หรือ DELTA เปิดเผยว่า ที่ประชุมคณะกรรมการบริษัทครั้งที่ 6/2560 เมื่อวันที่ 28 พ.ย. 60 ที่ประชุมได้มีมติอนุมัติการตั้งบริษัทย่อยแห่งใหม่ในประเทศสหรัฐอเมริกา คือ บริษัท Delta Energy Systems (USA) Ltd. หรือ Delta Energy Systems (America) Ltd โดยคาดจะแล้วเสร็จในช่วงไตรมาส 1/61 โดยมีทุนจดทะเบียน 10 ล้านเหรียญสหรัฐ หรือราว 330 ล้านบาท และทุนชำระแล้ว 5 เหรียญสหรัฐ หรือราว 165 ล้านบาท
สำหรับสัดส่วนการถือหุ้น ประกอบด้วย บริษัท Delta Greentech (Netherlands) B.V. (ซึ่งเป็นบริษัทย่อยที่บริษัทถือหุ้นร้อยละ 100) ถือหุ้นร้อยละ 100
โดยการจัดตั้งบริษัทย่อยดังกล่าว เพื่อเป็นการเสริมสร้างสายผลิตภัณฑ์สำหรับธุรกิจที่เกี่ยวข้องกับอิเล็กทรอนิกส์กำลังสำหรับยานยนต์ (Automotive Power) และสร้างโอกาสทางธุรกิจใหม่ๆ ซึ่งคาดว่าจะช่วยเพิ่มยอดขายและผลประโยชน์อื่นๆ ให้กับบริษัทในอนาคต โดยใช้กำไรจากการดำเนินงานของ DELTA เป็นแหล่งเงินทุนที่ใช้